ད་ལྟ་ང་ལ་མཚོན་ན་མིང་ལ་རྒྱབ་ཁེན་ནས་འདུན་ལམ་འཚོལ་བའི་དུས་ཚོད་དེ་ཕལ་ཆེར་ཡོལ་ཚར་བ་ཞིག་རེད་སྙམ་གྱི་ཡོད།ག་རེས་བོས་ན་ཡང་ཁྱད་མི་འདུགགྱོན་པའི་ཐད་ནས།ནམ་རྒྱུན་ཕྱི་ལོགས་སུ་འགྲོ་དུས་དང་ཡང་ན་སྤྱིར་བཏང་གི་ཚོགས་འདུ་དང་ལས་ཞུགས་ལྟ་བུར་སྐྱ་ཆས་གྱོན་རྒྱུ་ཡིན།ཨོ་གླིང་གི་ཁོར་ཡུག་འདི་ན་དགེ་ཚུལ་སློང་ཚོ་ལ་ཡང་ནམ་རྒྱུན་གྲྭ྄་ཆས་གྱོན་སའི་ཁོར་ཡུག་ཉུང་ཉུང་མ་གཏོགས་མེད་པ་དེ་འདྲ་རེད།བོད་ནང་དང་གནས་སྟངས་རྦད་དེ་མི་འདྲ་བ་རེད།ཡིན་ན་ཡང་།སོ་སོ་མཚམས་སྒྲུབ་བྱེད་པ་དང་།ཆོས་ཕྱོགས་ཀྱི་བྱེད་སྒོ་གཙོ་སྐྱོང་བྱེད་སྐབས་སྔགས་པ་འགའ་རེས་རྒྱུན་གོས་སུ་བྱེད་བཞིན་པའི་བོད་ཆས་ལྭ་རིང་དེ་འདྲ་དང་།ཡང་ན།དེང་སང་གི་མིས་ཇུས་འགོད་བྱས་པའི་རས་གོས་རིགས་དེ་འདྲ་གྱོན་འདོད་ཡོད།ཐའེ་ཝན་ནས་ཇུས་འགོད་བྱས་པའི་རས་གོས་དེ་འདྲ་ངས་ཉེ་ཆར་མངགས་ཉོ་བྱས་པ་ཡིན།གང་ལྟར་ཡོངས་གྲགས་རབ་བྱུང་གི་ཆས་སུ་ངོས་འཛིན་ཡོད་པའི་གྲྭ་ཆས་དེ་ཚོ་ད་ནས་གྱོན་གི་མ་རེད།